bombman/thwiki-2026-super-clean-10k huggingface dataset:
เจ้าคณะใหญ่หนตะวันออก คือเจ้าคณะใหญ่ผู้ปฏิบัติหน้าที่ในเขตปกครองคณะสงฆ์หนตะวันออก (มหานิกาย) คือภาค 8 ภาค 9 ภาค 10 ภาค 11 ภาค 12 ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม มหาเถรสมาคมจึงตรา 'กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์' กำหนดให้เจ้าคณะใหญ่หนตะวันออกปฏิบัติหน้าที่ในเขตปกครองคณะสงฆ์ ภาค 8 ภาค 9 ภาค 10 ภาค 11 และภาค 12 ขอบเขตการปกครองในหนตะวันออก เจ้าคณะใหญ่หนตะวันออก มีเขตปกครองคณะสงฆ์ระดับภาค 5 ภาค ได้แก่ ดังต่อไปนี้ ภาค 8 มี 6 จังหวัดในเขตการปกครอง ได้แก่ อุดรธานี, หนองคาย,เลย,สกลนคร, หนองบัวลำภู, บึงกาฬ ภาค 9 มี 4 จังหวัดในเขตการปกครอง ได้แก่ ขอนแก่น, มหาสารคาม, กาฬสินธุ์, ร้อยเอ็ด ภาค 10 มี 6 จังหวัดในเขตการปกครอง ได้แก่ อุบลราชธานี, ศรีสะเกษ, นครพนม, ยโสธร, มุกดาหาร, อำนาจเจริญ ภาค 11 มี 4 จังหวัดในเขตการปกครอง ได้แก่ นครราชสีมา, บุรีรัมย์, ชัยภูมิ, สุรินทร์ ภาค 12 มี 4 จังหวัดในเขตการปกครอง ได้แก่ ปราจีนบุรี, นครนายก, ฉะเชิงเทรา, สระแก้ว รวมทั้งหมด มีจังหวัดที่อยู่ในขอบเขตการปกครองดูแลของเจ้าคณะใหญ่หนตะวันออกทั้งสิ้น 24 จังหวัด เจ้าคณะใหญ่หนตะวันออกรูปปัจจุบันคือ สมเด็จพระพุฒาจารย์ (สนิท ชวนปญฺโญ) วัดไตรมิตรวิทยารามวรวิหาร อำนาจหน้าที่เจ้าคณะใหญ่หนตะวันออก เจ้าคณะใหญ่หนตะวันออก มีอำนาจหน้าที่การปกครองคณะสงฆ์จังหวัดต่าง ๆ ในเขตภาคการปกครองของตนตามพระราชบัญญัติคณะสงฆ์และกฎมหาเถรสมาคม ดังนี้ ดำเนินการปกครองคณะสงฆ์ให้เป็นไปตามพระธรรมวินัย กฎหมาย กฎมหาเถรสมาคม ข้อบังคับ ระเบียบ คำสั่ง มติ ประกาศ พระบัญชาสมเด็จพระสังฆราช ควบคุมและส่งเสริมการรักษาความเรียบร้อยดีงาม การศาสนศึกษา การศึกษาสงเคราะห์ การเผยแผ่พระพุทธศาสนา การสาธารณูปการ และการสาธารณสงเคราะห์ ให้ดำเนินไปด้วยดี วินิจฉัยการลงนิคหกรรม วินิจฉัยข้ออุทธรณ์คำสั่ง หรือคำวินิจฉัยชั้นจังหวัด แก้ไขข้อขัดข้องของเจ้าคณะจังหวัดให้เป็นไปโดยชอบ ตรวจการและประชุมพระสังฆาธิการในเขตปกครอง ของตนเอง ทำเนียบเจ้าคณะใหญ่หนตะวันออก ลำดับ รูป รายนาม/สมณศักดิ์ เริ่มวาระ สิ้นสุดวาระ วัด 1 สมเด็จพระวันรัต (ทรัพย์ โฆสโก) พ.ศ. 2509 พ.ศ. 2516 วัดสังเวชวิศยารามวรวิหาร 2 สมเด็จพระธีรญาณมุนี (ธีร์ ปุณฺณโก) พ.ศ. 2516 พ.ศ. 2527 วัดจักรวรรดิราชาวาสวรมหาวิหาร 3 พระวิสุทธาธิบดี (ไสว ฐิตวีโร) พ.ศ. 2526 พ.ศ. 2531 วัดไตรมิตรวิทยารามวรวิหาร 4 สมเด็จพระพุฒาจารย์ (อาจ อาสโภ) พ.ศ. 2531 พ.ศ. 2532 วัดมหาธาตุยุวราชรังสฤษฎิ์ราชวรมหาวิหาร 5 สมเด็จพระพุฒาจารย์ (เกี่ยว อุปเสโณ) พ.ศ. 2532 พ.ศ. 2556 วัดสระเกศราชวรมหาวิหาร 6 สมเด็จพระพุฒาจารย์ (สนิท ชวนปญฺโญ) พ.ศ. 2556 ปัจจุบัน วัดไตรมิตรวิทยารามวรวิหาร อ้างอิง https://www.facebook.com/264690833722118/photos/a.264693700388498.1073741827.264690833722118/359328347591699/?type=1&theater
ฌ็อง ซีลแว็ง บายี ผู้นำกล่าวคำปฏิญาณ คำปฏิญาณสนามเทนนิสคือเครื่องหมายในเชิงสัญลักษณ์ชิ้นแรกที่แสดงให้เห็นว่าประชาชนชาวฝรั่งเศสลุกขึ้นมาเผชิญหน้ากับพระเจ้าหลุยส์ที่ 16 อย่างเป็นทางการ และท่าทีของสมัชชาแห่งชาติที่ไม่ยอมกลับไปสู่ระบอบเดิม ทำให้พระเจ้าหลุยส์ทรงต้องยอมโอนอ่อนตามฝ่ายประชาชน คำปฏิญาณนี้ยังได้รับแรงบันดาลใจมาจากคำประกาศอิสรภาพสหรัฐอเมริกาในปีค.ศ. 1776 โดยเฉพาะจากอารัมภกถาช่วงต้นของคำประกาศอิสรภาพ ฯ ดังกล่าว นอกจากนี้ คำปฏิญาณยังเป็นแรงบันดาลใจ ผลักดันกิจกรรมการปฏิวัติหลากหลายประการในเดือนต่อ ๆ มา ตั้งแต่การจลาจลไปทั่วชนบทของฝรั่งเศส เรีกร้องให้มีการร่างรัฐธรรมนูญขึ้นมาอย่างถาวร ทั้งยังเป็นแรงสนับสนุนให้แก่สมัชชาแห่งชาติในการต่อกรให้กษัตริย์ทรงยอมรับรูปแบบการลงคะแนนเสียงตามจำนวนบุคคล แทนที่การลงคะแนนเสียงตามฐานันดรศักดิ์แบบเดิม คำปฏิญาณสนามเทนนิสซึ่งเริ่มต้นขึ้นในเดือนมิถุนายน ค.ศ. 1789 เรื่อยไปจนถึงวันที่ 4 สิงหาคม ปีเดียวกัน ยังเป็นสัญลักษณ์ที่แสดงให้เห็นถึงการล้มล้างระบบเจ้าขุนมูลนาย (เหตุการณ์ซึ่งเกิดขึ้นในอังกฤษก่อนหน้าฝรั่งเศส 129 ปี เมื่อมีการฟื้นฟูให้พระเจ้าชาลส์ที่ 2 เสด็จ ฯ ขึ้นครองราชย์เป็นพระมหากษัตริย์อีกครั้ง) และก่อให้เกิดคำประกาศว่าด้วยสิทธิมนุษยชนและสิทธิพลเมือง ในวันที่ 26 สิงหาคม ค.ศ. 1789 จิตรกรรม ภาพวาดด้านบนแสดงให้เห็นว่ากรีสตอฟ อองตวน แฌร์เลอ คือหนึ่งในบุรุษตรงกลางสามคน เป็นการแสดงเชิงสัญลักษณ์ถึงดุลยภาพระหว่างรัฐกับศาสนา นอกจากนี้ภาพยังแสดงให้เห็นว่าฌอแซฟ มาร์แตง-โดช ปรากฏตัวอยู่ทางด้านขวาของภาพ นั่งก้มหัวพร้อมกับเอามือไขว้หน้าอกของตน ซึ่งเดิมทีดาวีดตั้งใจที่จะใช้ภาพนี้เป็นภาพร่างสำหรับการวาดและลงสีอย่างสมบูรณ์ แต่ภาพไม่เคยเสร็จสมบูรณ์ อ้างอิง
วัดโตนด ตั้งอยู่เลขที่ 1 หมู่ที่ 6 ตำบลปากเพรียว อำเภอเมือง จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบริมแม่น้ำป่าสัก ที่ดินที่ตั้งวัดมีเนื้อที่ 10 ไร่ 3 งาน 28 ตารางวา โฉนดที่ดินเลขที่ 7092. อาณาเขต ทิศเหนือ จดถนนหลวง ทิศใต้ จดแม่น้ำป่าสัก ทิศตะวันออก จดถนนสาธารณะ ทิศตะวันตก จดแม่น้ำป่าสัก ประวัติ วัดโตนดตั้งเมื่อ พ.ศ. 2114 โดยชาวญวนที่อพยพเข้ามาตั้งถิ่นฐานที่บ้านโตนดได้ร่วมกันสร้างวัดขึ้นโดยมี นายโน๊ด เป็นผู้นำการก่อสร้าง เดิมชื่อ 'วัดตาโน๊ด' (สันนิษฐานว่าตั้งตามชื่อคนนำการก่อสร้าง คือ นายโน้ต)ต่อมาภายหลังได้กลายเป็นชื่อ 'วัดโตนด' เดิมวัดตั้งอยู่ทางทิศตะวันตกของหมู่บ้าน ต่อมาได้ย้ายเสนาสนะมาตั้งอยู่ ณ ที่ปัจจุบัน ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2514 เขตวิสุงคามสีมากว้าง 30 เมตร ยาว 60 เมตร. เสนาสนะ 3.1 อุโบสถ กว้าง 6.50 เมตร ยาว 20 เมตร สร้างเมื่อ พ.ศ. 2514 เป็นอาคารคอนกรีตเสริมเหล็ก ได้รับพระราชทานวิสุงคามสีมา เมื่อ พ.ศ. - เขตวิสุงคามสีมากว้าง - เมตร ยาว - เมตร 3.2 ศาลาการเปรียญ กว้าง 10 เมตร ยาว 21 เมตร สร้างเมื่อ พ.ศ. 2534 เป็นอาคารคอนกรีตเสริมเหล็ก ทรงไทยประยุกต์ 2 ชั้น 3.3 หอสวดมนต์ กว้าง 6 เมตร ยาว 15 เมตร สร้างเมื่อ พ.ศ. 2475 เป็นอาคารไม้ 3.3 กุฏิสงฆ์ จำนวน 3 หลัง เป็นอาคารไม้ 2 หลัง ครึ่งตึกครึ่งไม้ 1 หลัง นอกจากนี้ ยังมี ฌาปนสถาน 1 หลัง หอระฆัง 1 หลัง ศาลาอเนกประสงค์. ปูชนียวัตถุ 4.1 พระประธานในอุโบสถ พุทธลักษณะ เป็นพระพุทธรูป ปางมารวิชัย ขนาดพระเพลากว้าง 60 นิ้ว สูง 80 นิ้ว 4.2 พระประธานในศาลาการเปรียญ ปางมารวิชัย ขนาดพระเพลากว้าง 60 นิ้ว สูง 87 นิ้ว สร้างเมื่อ พ.ศ. 2536 ปูชนียวัตถุอื่นๆ เจดีย์ ทรงย่อเหลี่ยมไม้สิบสอง 1 องค์ ตู้หนังสือลายรดน้ำ 1 ตู้. การบริหารและการปกครอง 1. พระอธิการตัน อุตฺตโม พ.ศ. 2442 ถึง พ.ศ. 2480 2. พระอธิการไพ่ ปทุโม พ.ศ. 2482 ถึง พ.ศ. 2490 3. พระอธิการทองดี พ.ศ. 2491 ถึง พ.ศ. 2505 4. พระอธิการเหลือ ทีฆายุโก พ.ศ. 2507 ถึง พ.ศ. 2519 5. พระอธิการชัยศรี ปภงฺกโร พ.ศ. 2520 ถึง พ.ศ. - 6. พระใบฎีกาสุรวิทย์ สุรธมฺโม พ.ศ. 2554 – ปัจจุบัน . ลำดับเจ้าอาวาส ลำดับเจ้าอาวาสวัดโตนด ต.ปากเพรียว อ.เมือง จ.สระบุรี ลำดับที่ รายนาม/สมณศักดิ์ ตำแหน่ง เริ่มวาระ สิ้นสุดวาระ หมายเหตุ 1 พระอธิการตัน อุตฺตโม เจ้าอาวาส พ.ศ. 2442 พ.ศ. 2480 2 พระอธิการไพ่ ปทุโม เจ้าอาวาส พ.ศ. 2482 พ.ศ. 2490 3 พระอธิการทองดี เจ้าอาวาส พ.ศ. 2491 พ.ศ. 2505 4 พระอธิการเหลือ ทีฆายุโก เจ้าอาวาส พ.ศ. 2507 พ.ศ. 2519 5 พระอธิการชัยศรี ปภงฺกโร เจ้าอาวาส พ.ศ. 2520 พ.ศ. - 6ุ พระใบฎีกาสุรวิทย์ สุรธมฺโม เจ้าอาวาส พ.ศ. 2554 - ปัจจุบัน อ้างอิง โตนด โตนด
เจ้าคณะใหญ่หนเหนือ คือเจ้าคณะใหญ่ผู้ปฏิบัติหน้าที่ในเขตปกครองคณะสงฆ์หนเหนือ (มหานิกาย) คือภาค 4 ภาค 5 ภาค 6 ภาค 7 ผู้ดำรงตำแหน่งรูปปัจจุบันคือ สมเด็จพระมหาธีราจารย์ (ปสฤทธ์ เขมงฺกโร) กรรมการมหาเถรสมาคม เจ้าอาวาสวัดพระเชตุพนวิมลมังคลารามราชวรมหาวิหาร ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม มหาเถรสมาคมจึงตรา 'กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์' กำหนดให้เจ้าคณะใหญ่หนเหนือปฏิบัติหน้าที่ในเขตปกครองคณะสงฆ์ ภาค 4 ภาค 5 ภาค 6 และภาค 7 ภาค 4 ได้แก่ นครสวรรค์ กำแพงเพชร พิจิตร เพชรบูรณ์ ภาค 5 ได้แก่ สุโขทัย พิษณุโลก อุตรดิตถ์ ตาก ภาค 6 ได้แก่ ลำปาง เชียงราย พะเยา แพร่ น่าน ภาค 7 ได้แก่ เชียงใหม่ ลำพูน แม่ฮ่องสอน ทำเนียบเจ้าคณะใหญ่หนเหนือ ลำดับ รูป รายนาม/สมณศักดิ์ เริ่มวาระ สิ้นสุดวาระ วัด 1 สมเด็จพระธีรญาณมุนี (ธีร์ ปุณฺณโก) พ.ศ. 2509 พ.ศ. 2516 วัดจักรวรรดิราชาวาสวรมหาวิหาร 2 สมเด็จพระพุฒาจารย์ (เสงี่ยม จนฺทสิริ) พ.ศ. 2516 พ.ศ. 2526 วัดสุทัศนเทพวรารามราชวรมหาวิหาร 3 สมเด็จพระพุทธชินวงศ์ (สุวรรณ สุวณฺณโชโต) พ.ศ. 2526 พ.ศ. 2537 วัดเบญจมบพิตรดุสิตวนารามราชวรวิหาร 4 สมเด็จพระมหารัชมังคลาจารย์ (ช่วง วรปุญฺโญ) พ.ศ. 2537 พ.ศ. 2558 วัดปากน้ำ ภาษีเจริญ 5 พระวิสุทธิวงศาจารย์ (วิเชียร อโนมคุโณ) พ.ศ. 2558 พ.ศ. 2564 ผู้รักษาการแทน พระพรหมโมลี (สุชาติ ธมฺมรตโน) พ.ศ. 2564 พ.ศ. 2567 6 สมเด็จพระมหาธีราจารย์ (ปสฤทธิ์ เขมงฺกโร) พ.ศ. 2567 ปัจจุบัน วัดพระเชตุพนวิมลมังคลารามราชวรมหาวิหาร อ้างอิง
เหอชั่วรุ่ยชินหวัง เป็นตำแหน่งอ๋องที่จักรพรรดิหวงไท่จี๋พระราชทานให้แก่องค์ชายตัวเอ๋อร์กุ่น โดยได้รับพระราชทานในปีค.ศ.1636 ถีงแม้จะโดนริบตำแหน่งภายหลังตัวเอ๋อร์กุ่นสิ้นพระชนม์ แต่ก็ได้รับพระราชทานคืนในสมัยจักรพรรดิเฉียนหลง ตำแหน่งเหอชั่วรุ่ยชินหวังยังได้บรรจุอยู่ในอ๋องพระมาลาเหล็ก ทำให้ตำแหน่งอ๋องได้รับการสืบทอดไปยังลูกหลานขององค์ชายตัวเอ๋อร์กุ่น รายพระนามเหอชั่วรุ่ยชินหวัง รุ่ยจงชินหวังตัวเอ๋อร์กุ่น1612-1636-1650 เป้ย์เล่อ(รุ่ยชินหวัง)ตัวเอ่อร์ปั๋ว1642-1672 เจิ้นกั๋วกง(รุ่ยชินหวัง)ซูเอ่อร์ฟา1664-1701 ฟู่กั๋วกง(รุ่ยชินหวัง)ไซเลย์1680-1729 ฟู่กั๋วเค่อฉินกง(รุ่ยชินหวัง)กงอี๋ปู้1714-1746 ซิ่นจุ้นหวัง(รุ่ยชินหวัง)หรูซง1737-1770 รุ่ยกงชินหวังเฉิงซิ่น1761-1778-1800 รุ่ยเชิ่นชินหวังหย่งซี1777-1801-1802 รุ่ยฉินชินหวังจิ้งหมิ่น1788-1802-1826 รุ่ยซีชินหวังหัวเฟิง1810-1826-1864 รุ่ยเชฺว่ชินหวังหลงฉิน1838-1865-1876 รุ่ยจิ้งชินหวังซ่านฉี1864-1876-1915 รุ่ยชินหวังจงเฉฺวียน1892-1915-1939 พงศาวลี
ซึ่งกันและกัน เป็นสตูดิโออัลบั้มชุดสุดท้ายของวงแมคอินทอช ของสมาชิกหลัก วางจำหน่ายเมื่อปี พ.ศ. 2528 มีเพลงดังอย่าง ทำไม , เส้นขนาน , เพียงคำเดียว , อาลัยรัก , ซึ่งกันและกัน , แม่น้ำนิรันดร์ โดยเพลงในอัลบั้มนี้บางส่วนนำไปใช้ประกอบภาพยนตร์ สยามสแควร์ กำกับโดย ศุภักษร ฉายในปี พ.ศ. 2527 ซึ่งทั้ง อู๋ และ ต้น ร่วมแสดงนำ หลังจากชุดนี้ทางวงก็ได้แสดงภาพยนตร์ร่วมกันครั้งสุดท้าย เรื่อง ตะวันยิ้มแฉ่ง กำกับโดย กำธร ทัพคัลไลย ในปี พ.ศ. 2528 หลังจากนั้นสมาชิกบางส่วนก็ขอแยกย้ายจากวงไปทำงานในด้านต่าง ๆ ส่วนสมาชิกที่ยังอยู่ก็หาสมาชิกรุ่นใหม่ และร่วมทำอัลบั้มชุดใหม่ในปีถัดไป รายละเอียดข้อมูลเพลง ลำดับที่ เพลง คำร้อง ทำนอง ขับร้อง เรียบเรียง 1 เพียงคำเดียว สุนทรียา ณ.เวียงกาญจน์ สมาน กาญจนะผลิน วงศกร รัศมิทัต ศรายุทธ สุปัญโญ 2 อาลัยรัก ชาลี อินทรวิจิตร สมาน กาญจนะผลิน อรรถพล ประเสริฐยิ่ง ศรายุทธ สุปัญโญ 3 ความสุขของฉัน สันติ เศวตวิมล สันติ เศวตวิมล สมบัติ ขจรไชยกุล แมคอินทอช 4 แม่น้ำนิรันดร์ สันติ เศวตวิมล สันติ เศวตวิมล วงศกร รัศมิทัต แมคอินทอช 5 ค้นใจเธอ ต้อ เมืองพิจิตร ต้อ เมืองพิจิตร สุเมศ นาคสวัสดิ์ แมคอินทอช 6 จากดวงใจ สันติ เศวตวิมล สันติ เศวตวิมล วงศกร รัศมิทัต แมคอินทอช 7 ความทรงจำ สันติ เศวตวิมล สันติ เศวตวิมล วงศกร รัศมิทัต แมคอินทอช 8 ลองคิดดู อรรถพล ประเสริฐยิ่ง อรรถพล ประเสริฐยิ่ง อรรถพล ประเสริฐยิ่ง แมคอินทอช 9 เส้นขนาน อรรถพล ประเสริฐยิ่ง อรรถพล ประเสริฐยิ่ง อรรถพล ประเสริฐยิ่ง แมคอินทอช 10 ซึ่งกันและกัน สันติ เศวตวิมล สันติ เศวตวิมล วงศกร รัศมิทัต แมคอินทอช 11 ทำไม สันติ เศวตวิมล สันติ เศวตวิมล อรรถพล ประเสริฐยิ่ง แมคอินทอช 12 บัว อรรถพล ประเสริฐยิ่ง อรรถพล ประเสริฐยิ่ง อรรถพล ประเสริฐยิ่ง แมคอินทอช สมาชิก สมบัติ ขจรไชยกุล (เหมียว) : หัวหน้าวง / กีตาร์ / ร้องนำ วงศกร รัศมิทัต (ต้น) : กลอง / ร้องนำ อรรถพล ประเสริฐยิ่ง (อู๋) : คีย์บอร์ด / เปียโน / ร้องนำ สุเมศ นาคสวัสดิ์ (นิด) : ร้องนำ กิตติพันธ์ ปุณกะบุตร (หมู) : กีตาร์นำ มรุธา รัตนสัมพันธ์ (ปริ้นซ์) : เบส วรเทพ เหลี่ยงวรกุล (เป๋ง) : คีย์บอร์ด สมเกียรติ ชวนสมบูรณ์ (หนุ่ย) : ชินธิไซเซอร์ ทีมงานเบื้องหลัง นักดนตรีรับเชิญ ศรายุทธ สุปัญโญ (คีย์บอร์ด ในเพลง เพียงคำเดียว , อาลัยรัก) ควบคุมการบันทึกเสียง ไพรัช เวช สุริยา ฝ่ายผสมเสียง ศรายุทธ สุปัญโญ สาธิต คล่องเวสสะ ห้องบันทึกเสียง ศรีสยาม ที่ปรึกษา วิเชียร อัศว์ศิวะกุล ดำรง พุฒตาล นฤชา เพ่งผล วิทยา ศุภพรโอภาส สาธิต คล่องเวสสะ ประชาสัมพันธ์แผ่นเสียง ชัย ศิษย์ประเสริฐ ผลงานเพลง กรวิก (สันติ เศวตวิมล) ชาลี อินทรวิจิตร สุนทรียา ณ.เวียงกาญจน์ อรรถพล ประเสริฐยิ่ง ต้อ เมืองพิจิตร แหล่งข้อมูล ปกแผ่นเสียงอัลบั้ม ซึ่งกันและกัน (พ.ศ. 2528)
โรคพยาธิใบไม้ในเลือด (Schistosomiasis) (โรคพยาธิใบไม้ชิสโตโซมา, รู้จักกันในชื่ออื่นๆ ว่า บิลฮาร์เซีย (Bilharzia), ไข้หอยทาก (Snail fever) และ ไข้กาตายามา (Katayama fever)) เป็นโรคที่มีสาเหตุมาจาก หนอนพยาธิ ชนิด ชิสโตโซมา เป็นตัวที่อาจทำให้เกิดการติดเชื้อได้ใน ทางเดินปัสสาวะ หรือ ลำไส้ อาการที่อาจจะมี ได้แก่ ปวดท้อง ท้องร่วง อุจจาระเป็นเลือดหรือมีเลือดปนใน ปัสสาวะ สำหรับผู้ที่ได้ติดเชื้อมาเป็นเวลานาน อาจเกิดภาวะตับเสีย ไตวาย ภาวะเป็นหมัน หรือ มะเร็งกระเพาะปัสสาวะ ได้ สำหรับเด็ก โรคดังกล่าวอาจเป็นสาเหตุให้เกิดการเจริญเติบโตช้าและความลำบากในการเรียนรู้ โรคดังกล่าวแพร่กระจายโดยทางการติดต่อสัมผัสกับแหล่งน้ำที่มีพยาธินั้น พยาธิเล่านี้จะถูกปล่อยออกมาจาก หอยทากน้ำจืดซึ่งติดเชื้อมาแล้ว โรคดังกล่าวมักพบทั่วไปโดยเฉพาะในเด็กที่อยู่ในประเทศกำลังพัฒนา เนื่องจากมีความเป็นไปได้มากที่พวกเขาจะลงเล่นในแหล่งน้ำที่มีการติดเชื้อ กลุ่มความเสี่ยงสูงอื่นๆ ได้แก่ ชาวไร่ชาวนา ชาวประมง รวมทั้งผู้ที่อาศัยแหล่งน้ำทำภาระกิจประจำวันซึ่งเป็นแหล่งน้ำที่มีการติดเชื้อแล้ว โรคดังกล่าวจัดอยู่ในกลุ่ม โรคติดเชื้อหนอนพยาธิ การวินิจฉัยโรคกระทำได้โดยการหาไข่ของพยาธิในปัสสาวะหรืออุจจาระ นอกจากนั้นยังสามารถยืนยันโรคได้โดยการหา แอนติบอดี ในเลือดที่ต่อต้านโรคดังกล่าว วิธีการป้องกันโรค ได้แก่ การปรับปรุงแหล่งน้ำสะอาดและลดจำนวนหอยทากลง ในบริเวณที่มักพบโรค อาจต้องมีการรักษาทั้งกลุ่มภายในครั้งเดียวกันและทำเป็นประจำทุกปีโดยการให้ยา พราซิควอนเทล ทั้งนี้เพื่อลดจำนวนผู้ที่ติดเชื้อ จึงเป็นการลดการแพร่กระจายของโรคไปด้วย นอกจากนั้นยาพราซิควอนเทลยังเป็นวิธีการรักษาที่แนะนำโดย องค์การอนามัยโลก สำหรับผู้ที่ทราบชัดว่าติดเชื้อดังกล่าว โรคพยาธิใบไม้ในเลือดส่งผลให้กับคนทั่วโลกเป็นจำนวนเกือบ 210 ล้านคน และประมาณการณ์ว่าในแต่ละปีราว 12,000 ถึง 200,000 คนที่เสียชีวิตด้วยโรคดังกล่าว โรคดังกล่าวพบทั่วไปมากที่สุดใน แอฟริกา เช่นเดียวกับใน เอเชีย และ อเมริกาใต้ มีประมาณ 700 ล้านคนตามประเทศต่างๆ มากกว่า 70 ประเทศที่อาศัยอยู่ในบริเวณที่โรคดังกล่าวเป็นที่พบทั่วไป โรคพยาธิใบไม้ในเลือดเป็นเพียงที่สองรองจาก โรคมาเลเรีย ในฐานะเป็นโรคทางพยาธิที่มีผลกระทบอย่างใหญ่หลวงที่สุดต่อเศรษฐกิจ ตั้งแต่ครั้งโบราณกาลจนถึงต้นศตวรรษที่ ๒๐ อาการของโรคพยาธิใบไม้ในเลือดคือ เลือดปนในปัสสาวะ ในประเทศ อียิปต์ ถูกมองว่าเป็น ประจำเดือนแบบของเพศชาย จึงได้รับการพิจารณาให้เป็น พิธีผ่านเข้าสู่วงจรชีวิตช่วงต่อไป สำหรับเด็กผู้ชาย มีการจำแนกประเภทโรคดังกล่าวให้เป็น โรคเขตร้อนที่ถูกละเลย เอกสารอ้างอิง
สโมสรฟุตบอลทีเอ ระยอง เป็นสโมสรฟุตบอลในประเทศไทย ตั้งอยู่ที่จังหวัดระยอง ในอดีตสโมสรใช้ชื่อในการแข่งขันว่า สโมสรจังหวัดระยอง โดยเคยได้รับตำแหน่งชนะเลิศฟุตบอลถ้วยพระราชทาน ข. ในปี 2539 และได้เลื่อนชั้นขึ้นสู่ ดิวิชั่น 1 และเป็นหนึ่งใน 10 สโมสรที่ร่วมเข้าแข่งขันครั้งแรก ประวัติสโมสร สโมสรฟุตบอลทีเอ ระยอง ก่อตั้งในปี 2534 ในนาม สโมสรจังหวัดระยอง โดยมี ภีมเดช อมรสุคนธ์ เป็นนายกสโมสร โดยสโมสร ประสบความสำเร็จในการชนะเลิศการแข่งขัน ฟุตบอลถ้วยพระราชทาน ข. ในปี 2539 ได้สิทธิ์เลื่อนชั้น และ เป็นหนึ่งใน 10 สโมสร ที่ร่วมเข้าแข่งขัน ดิวิชั่น 1 ใน ฤดูกาล 2540 ต่อมาเมื่อสโมสรประสบปัญหาทางด้านการเงิน ทำให้ทีมผู้บริหารในขณะนั้น ยุติการทำสโมสร จนทำให้สโมสร มีอันต้องตกชั้นใน ฤดูกาล 2541 โดยแพ้ในการเพลย์ออฟเลื่อนชั้น-ตกชั้น กับ สโมสรเซ็นทรัล จนกระทั่งในปี 2555 ผู้บริหารชุดเดิมได้กลับมาบริหารสโมสรอีกครั้ง โดยสามารถชนะเลิศ ฟุตบอลถ้วยพระราชทาน ข. โดยเอาชนะ สโมสรเทศบาลเมืองหัวหิน และได้สิทธิ์เลื่อนขึ้นมาเล่นใน ลีกภูมิภาค ดิวิชัน 2 โซนภาคกลางและตะวันออก หลังจากนั้นสโมสรได้เปลี่ยนชื่อเป็น ปลวกแดง เอฟซี, ทีจี ระยอง และปัจจุบันเปลี่ยนชื่อเป็นสโมสรทีเอ ระยอง ปี 2559 สโมสรฟุตบอลทีเอ ระยอง ได้ทำความตกลงกับโรงเรียนเบญจมราชูทิศ จังหวัดจันทบุรี โดยให้โรงเรียนเบญจมราชูทิศฯ ใช้สิทธิของสโมสรในการลงแข่งขันในลีกภูมิภาค ดิวิชัน 2 ในชื่อสโมสรฟุตบอลทีเอ เบญจมราชูทิศเป็นเวลา 2 ปี ผลงาน แชมป์ :ฟุตบอลถ้วยพระราชทาน ประเภท ข. ปี 2539 แชมป์ :ฟุตบอลถ้วยพระราชทาน ประเภท ข. ปี 2555 อ้างอิง ทีเอ
วัคซีนไวรัสตับอักเสบเอเป็นวัคซีนป้องกันไวรัสตับอักเสบเอ ความมีประสิทธิภาพของวัคซีนนี้คือประมาณ 95% และคงประสิทธิภาพเป็นเวลาอย่างน้อยสิบห้าปีและอาจยืนยาวไปตลอดชั่วชีวิต ข้อแนะนำสำหรับจำนวนการให้วัคซีนคือสองเข็ม โดยให้เข็มแรกเมื่อเด็กอายุครบหนึ่งขวบ การให้วัคซีนสามารถทำได้โดยการฉีดเข้ากล้ามเนื้อ องค์การอนามัยโลก (WHO) แนะนำให้ประเทศที่พบโรคนี้ในระดับปานกลาง ใช้วัคซีนนี้ในฐานะวัคซีนมาตรฐานสากล แต่ทั้งนี้ไม่แนะนำให้ใช้วัคซีนในพื้นที่ที่พบการแพร่กระจายของโรคได้บ่อย เนื่องจากโดยทั่วไปคนทุกคนสามารถสร้างภูมิคุ้มกันโรคได้เมื่อมีการติดเชื้อในวัยเด็ก ศูนย์ควบคุมโรคติดต่อ (CDC) แนะนำการฉีดวัคซีนสำหรับผู้ใหญ่ที่มีความเสี่ยงสูงและเด็กทุกคน ผลข้างเคียงขั้นรุนแรงนั้นพบได้น้อยมาก ความเจ็บปวดที่ตำแหน่งการฉีดวัคซีนในเด็กพบได้ประมาณ 15% และในผู้ใหญ่จำนวนครึ่งหนึ่ง วัคซีนไวรัสตับอักเสบเอส่วนใหญ่จะมีส่วนประกอบของเชื้อไวรัสที่ไม่มีฤทธิ์ และมีเพียงส่วนน้อยที่เป็นเชื้ออ่อนฤทธิ์ ทั้งนี้ไม่แนะนำให้ใช้วัคซีนชนิดเชื้ออ่อนฤทธิ์กับผู้ที่อยู่ระหว่างการตั้งครรภ์หรือผู้ที่มีภูมิคุ้มกันต่ำ วัคซีนสูตรผสมต่างๆ ของวัคซีนป้องกันไวรัสตับอักเสบเอนั้นมีทั้งการผสมร่วมกับวัคซีนไวรัสตับอักเสบบีหรือไทฟอยด์ ประเทศในยุโรปได้อนุมัติการใช้วัคซีนป้องกันไวรัสตับอักเสบเอเป็นครั้งแรกเมื่อปี 2534 และในสหรัฐอเมริกาในปี 2538 วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพระบบสุขภาพขั้นพื้นฐาน ราคาของวัคซีนนี้ในสหรัฐอเมริกาอยู่ที่ระหว่าง 50 ถึง 100 เหรียญสหรัฐฯ ข้อมูลอ้างอิง
ดีเอ็นเอเป็นโมเลกุลพื้นฐานของการถ่ายทอดลักษณะทางพันธุกรรม พันธุศาสตร์ เป็นสาขาหนึ่งของชีววิทยา ศึกษาเกี่ยวกับยีน การถ่ายทอดลักษณะทางพันธุกรรม และความหลากหลายทางพันธุกรรมของสิ่งมีชีวิต พันธุศาสตร์ว่าด้วยโครงสร้างเชิงโมเลกุลและหน้าที่ของยีน พฤติกรรมของยีนในบริบทของเซลล์สิ่งมีชีวิต (เช่น ความเด่นและอีพิเจเนติกส์) แบบแผนของการถ่ายทอดลักษณะจากรุ่นสู่รุ่น การกระจายของยีน ความแตกต่างทางพันธุกรรมและการเปลี่ยนแปลงของพันธุกรรมในประชากรของสิ่งมีชีวิต (เช่นการศึกษาหาความสัมพันธ์ของยีนตลอดทั่วทั้งจีโนม) เมื่อถือว่ายีนเป็นพื้นฐานของสิ่งมีชีวิตทั้งหมด พันธุศาสตร์จึงเป็นวิชาที่นำไปใช้ได้กับสิ่งมีชีวิตทุกชนิด ทั้งไวรัส แบคทีเรีย พืช สัตว์ และมนุษย์ (เวชพันธุศาสตร์) มีการสังเกตมาแต่โบราณแล้วว่าสิ่งมีชีวิตมีการถ่ายทอดลักษณะจากรุ่นสู่รุ่น ซึ่งเป็นความรู้ที่มนุษย์ใช้ในการปรับปรุงพันธุ์พืชและสัตว์ด้วยวิธีการคัดเลือกพันธุ์ อย่างไรก็ดี ความรู้พันธุศาสตร์สมัยใหม่ที่ว่าด้วยการพยายามทำความเข้าใจกระบวนการการถ่ายทอดลักษณะเช่นนี้เพิ่งเริ่มต้นในคริสต์ศตวรรษที่ 19 โดยเกรเกอร์ เมนเดล แม้เขาไม่สามารถศึกษาเจาะลึกไปถึงกระบวนการทางกายภาพของการถ่ายทอดลักษณะทางพันธุกรรม แต่ก็ค้นพบว่าลักษณะที่ถ่ายทอดนั้นมีแบบแผนจำเพาะ กำหนดได้ด้วยหน่วยพันธุกรรม ซึ่งต่อมาถูกเรียกว่า ยีน (อ่านต่อ...) บทความคัดสรรก่อนหน้านี้: พระเจ้าฌูเอาที่ 6 แห่งโปรตุเกส – สมเด็จพระราชินีนาถเอลิซาเบธที่ 2 แห่งสหราชอาณาจักร – สตาร์คราฟต์ ที่เก็บถาวร – บทความคัดสรรอื่น ๆ
โรงแรม ดับเบิ้ลยู กรุงเทพฯ (อังกฤษ: W Bangkok) เป็นโรงแรมระดับ 5 ดาว ตั้งอยู่บนถนนสาทรเหนือ แขวงสีลม เขตบางรัก กรุงเทพมหานคร บริหารงานโดยแมริออท อินเตอร์เนชั่นแนล ภายใต้แบรนด์ ดับเบิ้ลยู โฮเท็ล แอนด์ รีสอร์ท ข้อมูลทั่วไป โรงแรม ดับเบิ้ลยู กรุงเทพฯ เปิดอย่างเป็นทางการ เมื่อวันที่ 7 ธันวาคม ปี 2555 ดำเนินงานก่อสร้างโดย บริษัท P&T กรุ๊ป มีบริษัทโซดา (S.O.D.A, Thailand) เป็นผู้ออกแบบตกแต่งภายใน และมีบริษัท Avroko เป็นผู้ดูแลเรื่องพรอพ งานศิลปะที่จัดโชว์ในโรงแรม ตัวอาคารเป็นตึกสูง 31 ชั้น มีห้องพักทั้งหมด 403 ห้อง ตั้งอยู่บนถนนสาทรเหนือ ตรงข้ามกับตึกอาคารสำนักงานเอ็มไพร์ทาวเวอร์ และเดอะเฮ้าส์ออนสาทร อาคารอนุรักษ์ที่อยู่ภายใต้การดูแลโดยกรมศิลปากร ได้ถูกเช่าจากสำนักงานทรัพย์สินส่วนพระมหากษัตริย์ เพื่อปรับปรุง ตกแต่งและเปิดเป็นร้านอาหารและบาร์ เมื่อปี 2558 ที่ผ่านมา ห้องอาหาร และบาร์ เดอะ คิทเช่น เทเบิ้ล วูบาร์ เดอะ คิทเช่น แพนทรี่ เวท เด็ค ดับเบิ้ลยู เทอเรส เดอะเฮ้าส์ออนสาทร |บ้านสาทร หรือ เดอะเฮ้าส์ออนสาทร ด้านหลังคือ คิง เพาเวอร์ มหานคร เดอะเฮ้าส์ออนสาทร (บ้านสาทร) สร้างขึ้นเมื่อ พ.ศ. 2432 ในรัชสมัยพระบาทสมเด็จพระจุลจอมเกล้าเจ้าอยู่หัว โดยเป็นบ้านของหลวงสาทรราชายุตก์ นักธุรกิจผู้ร่ำรวย และเป็นผู้ริเริ่มขุดคลองสาทร ในปี พ.ศ. 2467 ตัวอาคารได้รับการดัดแปลงเป็นโรงแรมโฮเต็ล รอแยล และสถานทูตของสหภาพแห่งสาธารณรัฐสังคมนิยมโซเวียต (สหพันธรัฐรัสเซียในปัจจุบัน) ในปี พ.ศ. 2491 และในปี พ.ศ. 2543 กรมศิลปากร โดยฝ่ายทะเบียนโบราณสถานฯ ได้เข้าทำการสำรวจอาคารและพื้นที่ โดยจัดให้เป็นอาคารอนุรักษ์สถาปัตยกรรมของกรมศิลปากร ปัจจุบันอาคารถูกเช่าโดยบริษัท นอร์ท สาธร เรียลตี้ จำกัด เพื่อปรับปรุงอาคารเป็นเดอะเฮ้าส์ออนสาทรเป็นส่วนหนึ่งของโรงแรม ดับเบิ้ลยู กรุงเทพ อาคารตึกประกอบไปด้วยสี่ตึกใหญ่ ในการตกแต่งสไตล์นีโอคลาสสิก ห้องอาหาร และบาร์ เดอะ ไดน์นิ่งรูม เดอะ บาร์ เดอะ คอร์ทยาร์ด อ้างอิง ดับเบิลยู
เนื่องจากในขณะนี้พบว่า มีการโฆษณาต่างๆ ในวิกิพีเดียไทยมากขึ้น นอกจากนี้ยังมีการโฆษณาในหน้าพูดคุยของบทความ (ซึ่งขัดต่อ WP:NOT#วิกิพีเดียไม่ใช่พื้นที่โฆษณาหรือแท่นปราศรัย) และหน้าผู้ใช้ (ซึ่งขัดต่อ WP:USERPAGE#เนื้อหานอกเรื่องมากเกินพอดี) ด้วย (ซึ่งผู้ใช้บางรายสร้าง account ขึ้นมาเพื่อโฆษณาโดยเฉพาะ อย่างเมื่อวานก็มี ฟิวเจอร์พาร์ค รังสิต มาโฆษณาส่วนต่อขยายของศูนย์การค้าฯ ขนาดผมเองเข้าฟิวเจอร์ฯ บ่อย ยังไม่กล้าเขียนว่าข้างในมีอะไรเลยครับ) แล้วก็ปัญหานี้ก็เริ่มรุนแรงขึ้นทุกวันๆ วันละ 2-3 บทความ/หน้าผู้ใช้ครับ จึงอยากให้ช่วยกันอภิปรายเพื่อหามาตรการกวาดล้างการโฆษณาในวิกิพีเดียไทยครับ --Ken-Z! Talk I hate Grean & Vandalism on Wikipedia ! 23:05, 12 กรกฎาคม 2559 (ICT) จริง ๆ ปัญหาแบบนี้มีเป็นปกติครับ ส่วนใหญ่ก็ตั้งใจจะมาเขียนบทความที่ตัวเองเกี่ยวข้อง ก็คงช่วยกันสอดส่อง –Sry85 (พูดคุย) 15:54, 13 กรกฎาคม 2559 (ICT) คิดว่าไม่มีทางแก้ครับ ก็ต้องปล่อยเลยตามเลย วิกิพีเดียเป็นสารานุกรมเสรี สิ่งที่ทำได้มี 'ก็คงช่วยกันสอดส่อง' ถ้าโฆษณาวันละ 2-3 บทความ คิดว่าไม่ได้มากมายอะไรนะครับ การจะไปไล่ล็อคบทความไม่ใช่ทางออก ยังมีผู้ใช้ที่ไม่เข้าใจวิกิพีเดียอีกมากครับ --จ เวท : (我國語超好), อดีตวิกิมาสเตอร์ขาประจำ - ตอนนี้ขาจร, ศิษย์เก่าวอดนตรี - ตอนนี้ลั่นล๊าอยู่ที่สือต้า (師大) - ก่ะว่าเรียนจบจะไปต่อที่เกย์ได (芸大) ไม่ก็ คุนิทาชิ (国立) ซ่ะหน่อย, พูดคุยกับควายตัวนี้ได้ที่นี่ 02:03, 4 สิงหาคม 2559 (ICT)
พระธรรมเจดีย์ เป็นสมณศักดิ์พระราชาคณะชั้นธรรม มีพัดยศเฉพาะแถบสีขาว ประวัติ ในทำเนียบ 'ตำแหน่งพระราชาคณะในกรุงนอกกรุง ครั้งกรุงเก่า' ปรากฏชื่อพระธรรมเจดีย์ วัดสวนหลวงสบสวรรค์ เป็นพระราชาคณะในคณะคามวาสีฝ่ายขวา ฐานานุกรม พระธรรมเจดีย์ มีฐานานุศักดิ์ตั้งฐานานุกรมได้ 6 รูป ดังนี้ พระครูปลัดพรหมจริยวัฒน์ พระครูวินัยธร พระครูสังฆพิชิต พระครูใบฎีกา พระครูธรรมธร พระครูสมุห์ ผู้ได้รับสมณศักดิ์ ปัจจุบันมีพระเถระได้รับสมณศักดิ์ที่พระธรรมเจดีย์ รวมทั้งสิ้น 26 รูป ดังนี้ ลำดับที่ รายนาม วัด ดำรงสมณศักดิ์ หมายเหตุ 1 พระธรรมเจดีย์ (ศุข) วัดมหาธาตุยุวราชรังสฤษฎิ์ราชวรมหาวิหาร พ.ศ. 2323-2336 สุดท้ายเป็นสมเด็จพระสังฆราช 2 พระธรรมเจดีย์ วัดหงส์รัตนารามราชวรวิหาร พ.ศ. 23?? 3 พระธรรมเจดีย์ วัดสุวรรณารามราชวรวิหาร พ.ศ. 23?? 4 พระธรรมเจดีย์ (เกสร) วัดพระเชตุพนวิมลมังคลารามราชวรมหาวิหาร พ.ศ. 5 พระธรรมเจดีย์ (เซ่ง) วัดอรุณราชวรารามราชวรมหาวิหาร พ.ศ. 23??-2386 สุดท้ายเป็นสมเด็จพระวันรัตน 6 พระธรรมเจดีย์ (เกิด) วัดจักรวรรดิราชาวาสวรมหาวิหาร พ.ศ. 7 พระธรรมเจดีย์ (สิงสังโฆ) วัดเทพธิดารามวรวิหาร พ.ศ. 2394-2407 ลาสิกขาบทเพราะต้องอธิกรณ์ 8 พระธรรมเจดีย์ (อุ่น) วัดพระเชตุพนวิมลมังคลารามราชวรมหาวิหาร พ.ศ. 2401-2412 9 พระธรรมเจดีย์ (จีน) วัดราชโอรสารามราชวรวิหาร พ.ศ. 2415-2416 10 พระธรรมเจดีย์ (ทอง) วัดอรุณราชวรารามราชวรมหาวิหาร พ.ศ. 2417-24?? สุดท้ายเป็นพระธรรมไตรโลกาจารย์ 11 พระธรรมเจดีย์ (เนียม) วัดกัลยาณมิตรวรมหาวิหาร พ.ศ. 2420-2423 12 พระธรรมเจดีย์ (อยู่) วัดโมลีโลกยารามราชวรวิหาร พ.ศ. 2424-2429 13 หม่อมเจ้าพระพุทธุปบาทปิลันธน์ธรรมเจดีย์ วัดระฆังโฆสิตารามวรมหาวิหาร พ.ศ. 2430-2435 สุดท้ายเป็นสมเด็จพระพุฒาจารย์ 14 พระธรรมเจดีย์ (ฑิต อุทโย) วัดมหาธาตุยุวราชรังสฤษฎิ์ราชวรมหาวิหาร พ.ศ. 2435-2438 สุดท้ายเป็นสมเด็จพระวันรัต 15 พระธรรมเจดีย์ (ปาน ) วัดพระเชตุพนวิมลมังคลารามราชวรมหาวิหาร พ.ศ. 2437-2443 สุดท้ายเป็นพระอุบาลีคุณูปมาจารย์ 16 พระธรรมเจดีย์ (เปีย) วัดกัลยาณมิตรวรมหาวิหาร พ.ศ. 2443-2448 สุดท้ายเป็นพระอุบาฬีคุณูปมาจารย์ 17 พระธรรมเจดีย์ (แก้ว) วัดพระเชตุพนวิมลมังคลารามราชวรมหาวิหาร พ.ศ. 2448-2451 18 พระธรรมเจดีย์ (เข้ม ธมฺมสโร) วัดพระเชตุพนวิมลมังคลารามราชวรมหาวิหาร พ.ศ. 2452-2464 สุดท้ายเป็นสมเด็จพระพุฒาจารย์ 19 พระธรรมเจดีย์ (อุ่ม ธมฺมธโร) วัดอรุณราชวรารามราชวรมหาวิหาร พ.ศ. 2464-2468 20 พระธรรมเจดีย์ (อยู่ ญาโณทโย) วัดสระเกศราชวรมหาวิหาร พ.ศ. 2470-2488 สุดท้ายเป็นสมเด็จพระสังฆราช 21 พระธรรมเจดีย์ (จูม พนฺธุโล) วัดโพธิสมภรณ์ พ.ศ. 2488-2505 22 พระธรรมเจดีย์ (เทียบ ธมฺมธโร) วัดสระเกศราชวรมหาวิหาร พ.ศ. 2506-2513 23 พระธรรมเจดีย์ (กี มารชิโน) วัดทองนพคุณ พ.ศ. 2514-2522 24 พระธรรมเจดีย์ (พลอย ญาณสํวโร) วัดเทพธิดารามวรวิหาร พ.ศ. 2523-2535 สุดท้ายเป็นพระวิสุทธิวงศาจารย์ 25 พระธรรมเจดีย์ (ประกอบ ธมฺมเสฎฺโฐ) วัดกัลยาณมิตรวรมหาวิหาร พ.ศ. 2546-2557 สมณศักดิ์ที่พระพรหมกวี 26 พระธรรมเจดีย์ (สมคิด เขมจารี) วัดทองนพคุณ พ.ศ. 2559-2566 สุดท้ายเป็นพระพรหมวชิรธีรคุณ อ้างอิง ; เชิงอรรถ ; บรรณานุกรม